Document ID: 31988R4250

Title and Content:
ΚΑΝΟΝΙΣΜΟΣ ( ΕΟΚ ) αριθ . 4250/88 ΤΟΥ ΣΥΜΒΟΥΛΙΟΥ της 21ης Δεκεμβρίου 1988 που τροποποιεί τον κανονισμό ( ΕΟΚ ) αριθ . 822/87 για την κοινή οργάνωση της αμπελοοινικής αγοράς ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ, ιΕχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, την πρόταση της Επιτροπής^(1 ), τη γνώμη του Ευρωπαϊκού Κοινοβουλίου^(2 ), τη γνώμη της Οικονομικής και Κοινωνικής Επιτροπής^(3 ), Εκτιμώντας : ότι είναι απαραίτητο να τροποποιηθεί ο κανονισμός ( ΕΟΚ ) αριθ . 822/87^(4 ), όπως τροποποιήθηκε από τον κανονισμό ( ΕΟΚ ) αριθ . 2964/88^(5 ), όσον αφορά τις διατάξεις που αφορούν τα κρασιά λικέρ που παράγονται στην Κοινότητα, ιδίως για να προσαρμοσθεί ο ορισμός αυτών των προϊόντων λαμβάνοντας υπόψη τις παραδοσιακές πρακτικές παρασκευής ότι θα πρέπει, επιπλέον, να προβλεφθεί, βάσει των οινολογικών πρακτικών, η αναγνώριση της παραδοσιακής χρήσης της καραμέλας μόνο για τον τονισμό του χρώματος των προαναφερόμενων προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : ίΑρθρο 1 Ο κανονισμός ( ΕΟΚ ) αριθ . 822/87 τροποποιείται ως εξής : 1 . ^Στο άρθρο 67 παράγραφος 7, οι όροι "καλούμενο επίσης "vino dulce natural''" διαγράφονται . 2 . ^Στο άρθρο 70 παράγραφος 1 προστίθεται το ακόλουθο στοιχείο : "γ ) ^για τα κρασιά λικέρ που προορίζονται για άμεση ανθρώπινη κατανάλωση : - ^έχουν αποκτημένο αλκοολικό τίτλο κατ' όγκο ανώτερο ή ίσο προς 15 % vol και κατώτερο ή ίσο προς 22^% vol ." 3 . Το παράρτημα Ι τροποποιείται ως εξής : α ) ^στο σημείο 4, οι όροι "καλούμενο επίσης "vino dulce natural''" διαγράφονται β ) το σημείο 14 αντικαθίσταται από το ακόλουθο κείμενο : "14 . ^Vin de liqueur ή κρασί λικέρ : το προϊόν το οποίο : Α . ^έχει παραχθεί στην Κοινότητα Β . έχει : - ^αποκτημένο κατ' όγκον αλκοολικό τίτλο όχι κατώτερο από 15 % vol και όχι ανώτερο από 22 % vol, - ^ολικό κατ' όγκον αλκοολικό τίτλο όχι κατώτερο από 17,5 % vol, εκτός από ορισμένα κρασιά λικέρ ποιότητας παραγόμενα σε καθορισμένες περιοχές ( v.l.q.p.r.d ) τα οποία περιλαμβάνονται σε κατάλογο που θα καταρτισθεί Γ . έχει παραχθεί : α ) από : - ^είτε μούστο σταφυλιών που υφίστατο ζύμωση, - είτε από κρασί, - είτε από μείγμα των παραπάνω προϊόντων, - είτε, προκειμένου για ορισμένα v.l.q.p.r.d που θα καθοριστούν, από μούστο σταφυλιών ή από μείγμα του προϊόντος αυτού με κρασί, με την προϋπόθεση ότι όλα τα παρωπάνω χρησιμοποιούμενα για την παραγωγή κρασιών λικέρ και v.l.q.p.r.d προϊόντα : -^ προέρχονται από ποικιλίες αμπέλου που επιλέγονται μεταξύ εκείνων που αναφέρονται στο άρθρο 69 και - έχουν, εκτός από ορισμένα v.l.q.p.r.d που περιλαμβάνονται σε κατάλογο που θα καταρτισθεί, αρχικό φυσικό κατ' όγκον αλκοολικό τίτλο τουλάχιστον 12 % vol β ) και με την προσθήκη : ιιi ) αυτούσιων ή σε μείγμα : - ^ουδέτερης αλκοόλης οινικής προελεύσεως, συμπεριλαμβανομένης της αλκοόλης που προέρχεται από απόσταξη σταφίδων, με αποκτημένο κατ' όγκον αλκοολικό τίτλο τουλάχιστον 96 % vol, - προϊόντος απόσταξης ( distillat ) κρασιού ή σταφίδων, με αποκτημένο κατ' όγκον αλκοολικό τίτλο όχι κατώτερο από 52 % vol και όχι ανώτερο από 86 % vol ιii ) καθώς και, ενδεχομένως, ενός ή περισσότερων από τα εξής προϊόντα : - συμπυκνωμένου μούστου σταφυλιών, - μείγματος ενός από τα προϊόντα που αναφέρονται στο σημείο i ) και μούστου σταφυλιών που αναφέρεται στο στοιχείο α ) πρώτη και τέταρτη περίπτωση iii ) για ορισμένα v.l.q.p.r.d που περιλαμβάνονται σε κατάλογο που θα καταρτισθεί : - είτε των προϊόντων που αναφέρονται στο σημείο i ), αυτούσιων ή σε μείγμα, - είτε ενός ή περισσότερων από τα εξής προϊόντα : - ^αλκοόλης από κρασί ή από σταφίδες με αποκτημένο κατ' όγκον αλκοολικό τίτλο όχι κατώτερο από 95 % vol και όχι ανώτερο από 96 % vol, - αποστάγματος ( eau-de-vie ) κρασιού ή στεμφύλων σταφυλιών με αποκτημένο κατ' όγκον αλκοολικό τίτλο όχι κατώτερο από 52 % vol και όχι ανώτερο από 86 % vol, - αποστάγματος σταφίδων με αποκτημένο κατ' όγκον αλκοολικό τίτλο όχι κατώτερο από 52 % vol και κατώτερο από 94,5 % vol, - καθώς και, ενδεχομένως, ενός ή περισσότερων από τα εξής προϊόντα : - μούστου λιαστών σταφυλιών που έχει υποστεί μερική ζύμωση, - συμπυκνωμένου μούστου σταφυλιών παρασκευασμένου με άμεση θέρμανση και ανταποκρινόμενου, εκτός από αυτήν την επεξεργασία που έχει υποστεί, στον ορισμό του συμπυκνωμένου μούστου σταφυλιών, - συμπυκνωμένου μούστου σταφυλιών, - μείγματος ενός από τα προϊόντα που αναφέρονται στη δεύτερη περίπτωση με μούστο σταφυλιών που αναφέρεται στο στοιχείο α ) πρώτη και τέταρτη περίπτωση ." 4 . Το παράρτημα VI τροποποιείται ως εξής : α ) ο τίτλος της παραγράφου 1 αντικαθίσταται από τον ακόλουθο τίτλο : "1 . Οινολογικές πρακτικές και επεξεργασίες που μπορούν να χρησιμοποιούνται για τα νωπά σταφύλια, το μούστο σταφυλιών, το μούστο σταφυλιών που έχει υποστεί μερική ζύμωση, το μούστο λιαστών σταφυλιών που έχει υποστεί μερική ζύμωση, το συμπυκνωμένο μούστο σταφυλιών, το νέο κρασί ακόμη σε ζύμωση :" β ) ο τίτλος της παραγράφου 3 αντικαθίσταται από τον ακόλουθο τίτλο : "3 . Οινολογικές πρακτικές και επεξεργασίες που μπορούν να χρησιμοποιούνται για το μούστο σταφυλιών που έχει υποστεί μερική ζύμωση και προορίζεται για άμεση ανθρώπινη κατανάλωση ως έχει, το κρασί το κατάλληλο να δώσει επιτραπέζιο κρασί, το επιτραπέζιο κρασί, το αφρώδες κρασί, το αεριούχο αφρώδες κρασί, το ημιαφρώδες κρασί, το αεριούχο ημιαφρώδες κρασί, τα κρασιά λικέρ και τα v.l.q.p.r.d :" γ ) στον κατάλογο που ακολουθεί την παράγραφο 3 προστίθεται το ακόλουθο στοιχείο : "κστ α ) Η προσθήκη καραμέλας για τον τονισμό του χρώματος των κρασιών λικέρ και των v.l.q.p.r.d ." ίΑρθρο 2 Ο παρών κανονισμός αρχίζει να ισχύει την 1η Σεπτεμβρίου 1989 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Βρυξέλλες, 21 Δεκεμβρίου 1988 .

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2723
5017
4488
2443

EuroVoc IDs (Expanded): 2723
5017
4488
2443

Dataset Source: meu

Split: train